Í ár ber til at vitja bókasavnið á ólavsøku. Tó er ikki alt sum vant–fólk verða veitsluklødd í føroyskum klæðum, á barnabókasavninum eru framførslur við Ævintýraferðini, tú kanst síggja listaframsýningina Havnarprent, hoyra yrkingaupplestur (Licentia Poetica) ella uppliva dansiframførsluna Blóðfloyal við Erlend A. Danielsen. Hevur tú hug, kanst tú taka lut í okkara avbjóðing: bint eina húgvu upp á tveir tímar. Tað verða ymiskar uppskriftir at velja í, til børn ella vaksin, grovt ella fínt tógv. Hav stokkar og hóskandi tógv við.